Alexandria var et av oldkirkens fem patriarkater. Etter det store skisma mellom den katolske og den ortodokse kirke anerkjente ikke den katolske kirke lenger rettmessigheten til de fire østlige patriarkene. Korstogene muliggjorde opprettelsen av latinske (katolske) patriarkater i Konstantinopel, Antiokia og Jerusalem, men deres eksistens var kortvarig. Titlene ble likevel videreført som æresbetegnelse for utvalgte biskoper eller kardinaler, og for å markere den katolske kirkens krav på disse bispesetene.